Θανάσης Παπαδόπουλος (δήμαρχος)

Ο Θανάσης Παπαδόπουλος (γενν. Καλάβρυτα, 1953) είναι Έλληνας πολιτικός, βουλευτής την περίοδο 2009-2012 και σημερινός δήμαρχος Καλαβρύτων.

Σπούδασε οικονομικά στην ΑΣΟΕΕ στην Αθήνα.Θεόδωρος Ηλ. Λουλούδης, ΠΑΣΟΚ Αχαΐας. Μια διαδρομή 40 χρόνων, 1974-2014. Πάτρα: Εκδόσεις Πελοπόννησος, 2014, σ. 53. Επέστρεψε στα Καλάβρυτα τον Νοέμβριο του 1983 και εργάστηκε στην Ένωση Αγροτικών Συνεταιρισμών Καλαβρύτων (μετέπειτα Αγροτικού Γαλακτοκομικού Συνεταιρισμού Καλαβρύτων) ως γενικός διευθυντής. Μεταξύ 1987-1989 διετέλεσε δημοτικός σύμβουλος Καλαβρύτων ενώ ήταν δήμαρχος Καλαβρύτων το διάστημα 1999-2009.Εκλογικά αποτελέσματα Δήμου Καλαβρύτων, 1978-2019. Αντίστοιχα, την περίοδο 1999-2009 υπήρξε πρόεδρος της δημοτικής επιχείρησης "Χιονοδρομικό Κέντρο Καλαβρύτων" ενώ την περίοδο 1999-2006 χρημάτισε πρόεδρος του Δημοτικού Μουσείου Καλαβρυτινού Ολοκαυτώματος. Την περίοδο 2006-2009 υπήρξε πρόεδρος της αναπτυξιακής εταιρείας "ΑΧΑΪΑ Α.Ε.", την περίοδο 2002-2009 πρόεδρος του Δικτύου Μαρτυρικών Πόλεων και Χωριών Ελλάδος ενώ υπήρξε αντιπρόεδρος και γραμματέας του Δ.Σ. της ΤΕΔΚ Νομού Αχαΐας την περίοδο 1999-2009. Υπήρξε βουλευτής Αχαΐας του ΠΑΣΟΚ την περίοδο 2009-2012. Στις αυτοδιοικητικές εκλογές του 2019 εξελέγη εκ νέου δήμαρχος Καλαβρύτων με ποσοστό 59,24%. Υπήρξε επίσης υποψήφιος δήμαρχος Καλαβρύτων το 1986. Στις 21 Νοεμβρίου 2019 εκλέχτηκε Πρόεδρος της Ένωσης Δήμων Δυτικής Ελλάδας με 54 ψήφους.Πρόεδρος στην ΠΕΔ Δυτικής Ελλάδας ο Θ. Παπαδόπουλος- "Βολές" από τον Κωνσταντάρα. thebest.gr. 21/11/2019.Διοικητικό Συμβούλιο Π.Ε.Δ. Δυτικής Ελλάδας, 2019-2023 .22 Νοεμβρίου 2019Π.Ε.Δ. Δυτικής Ελλάδας.eetaa.gr

 Προσωπικές πληροφορίες 
Γιος του Ιωάννη και της Βικτωρίας Παπαδοπούλου το γένος Τσοκανά, παντρεμένος με την Ευγενία Κουδούνη και έχει 2 παιδιά, τον Γιάννη και την Αλεξάνδρα.

 Παραπομπές 

Βιβλιογραφία
 Θεόδωρος Ηλ. Λουλούδης, ΠΑΣΟΚ Αχαΐας. Μια διαδρομή 40 χρόνων, 1974-2014. Πάτρα: Εκδόσεις Πελοπόννησος, 2014.

Εξωτερικοί σύνδεσμοι
 Εκλογικά αποτελέσματα Δήμου Καλαβρύτων, 1978-2019.

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Αχαΐας
Κατηγορία:Δήμαρχοι ελληνικών πόλεων
Κατηγορία:Δήμος Καλαβρύτων